ROMANIA

JUDEȚUL MUREȘ Vizat

COMUNA ACĂȚARI Secretar general

PRIMAR Jozsa Ferenc

 **P R O I E C T**

**HOTĂRÂREA NR.**

din iunie 2024

**privind avizarea Documentației de delegare a** **gestiunii activităţilor de colectare** **separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul**

Consiliul local al comunei Acățari

Văzând Referatul de aprobare nr.4449/21.06.2024 al Primarului ,comunei Acățari, Raportul de specialitate al Serviciului Financiar contabil și resurse Umane nr.4454/21.06.2024, precum şi avizul comisiilor de specialitate,

Având în vedere dispoziţiile art.8 alin.(3), lit. „d^1”, ale art.10 alin.(4) - (5), art.22 alin.(1) și (3), art.29, art.30 și art.32 alin.(3) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare,

În temeiul prevederilor art.6 alin.(1) – lit.„e”, „h” şi „j”, art.7 și art.12 alin.(2) ale Legii nr.101/2006 serviciului de salubrizare a localităţilor, cu modificările şi completările ulterioare,

Potrivit reglementărilor art.16 alin.(2) lit.q), alin.(3) lit. c), e), f) și g), precum şi ale art. 19 alin. (4), coroborate cu art. 20 din Statutul Asociației de Dezvoltare Intercomunitară (ADI) „Ecolect Mureş”,

În considerarea prevederilor art.13 alin.(3) din Contractul de asociere încheiat între toate unitățile administrativ-teritoriale din Județul Mureș,

Având în vedere avizarea Documentației de delegare a gestiunii activităţilor de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul,

În temeiul dispozițiilor art.129 alin.(1) si ale alin.(2) lit.„d”, coroborate cu cele ale alin.(7) lit.„n”, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

 **P r o p u n e :**

**Art.1.** Se aprobă Studiul de oportunitate pentru delegarea gestiunii activităţilor de colectare şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul, prevăzut în anexa nr.1.

**Art.2.**(1) Se aprobă gestiunea delegată, ca modalitate de operare şi administrare a infrastructurii aferente serviciului de colectare şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul,

(2) Se stabileşte licitaţia deschisă ca procedură de atribuire a contractului de delegare a gestiunii prevăzut la alin.(1).

**Art.3.**(1) Se avizează Documentația de delegare a gestiunii activităţilor de colectare şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul, conform anexei nr. 2.

(2) Durata gestiunii delegate prevăzute la art. 2 este de 8 ani.

(3) Se mandatează Primarul comunei Acățari, să voteze în Adunarea Generală a Asociaților ADI „Ecolect Mureş” Documentația de delegare a gestiunii gestiunii activităţilor de colectare şi transport al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul - avizată conform art.3 alin.(1) din prezenta hotărâre.

**Art.4.**(1) Se împuternicește Asociaţia de Dezvoltare Intercomunitară „Ecolect Mureş” să desfăşoare în numele şi pe seama comunei. Acățari delegarea gestiunii serviciului de salubrizare corespunzător activităților menționate la art. 2 în cadrul sistemului – parte a documentației avizate conform art.3 alin.(1).

(2) În sensul alin.(1), ADI „Ecolect Mureş” va putea să decidă asupra oricăror modificări de formă și/sau de conținut în legătură cu documentația de atribuire, fără un acord prealabil, precum și în cazul în care se impun modificări necesare în urma verificării acesteia de către Autoritatea Naţională de Achiziţii Publice, în limitele pe care le presupune verificarea, fiind mandatată să aducă şi orice lămuriri și modificări în atenţia operatorilor economici interesaţi, pe calea clarificărilor şi anunţurilor de tip erată, respectiv de deciziile altor autorităţi publice din judeţul Mureş, fără ca modificările operate să aducă atingere standardelor de realizare a serviciilor publice de salubrizare în zona 1 Sînpaul.

**Art.5.** Se mandatează ADI „Ecolect Mureş”, prin Director executiv, să semneze contractul de delegare cuprins în documentația aprobată, prevăzută în anexa 2.

**Art.6.** Anexele 1 și 2 fac parte integrantă din prezenta hotărâre.

**Art.7.** Prezenta hotărâre se comunică Asociaţiei de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, Documentația de delegare a gestiunii activităților de colectare şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul, avizată conform art. 3 alin. (1), şi răspunde de aducerea ei la îndeplinire.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. 4449/ 21 iunie 2024

**REFERAT DE APROBARE**

privind avizarea Documentaţiei de delegare a gestiunii activităţilor de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul

ADI ECOLECT MURES, în numele și pe seama Judeţului Mureş și a celorlalte unități administrativ-teritoriale aferente zonei 1 Sînpaul, a încheiat cu SC BISSDOG SRL Contractul de delegare a gestiunii activităţilor de colectare şi transport a deşeurilor municipale şi altor fluxuri de deşeuri, componente ale serviciului de salubrizare al Județului Mureș (SMIDS MUREȘ) – zona 1 Sînpaul, înregistrat sub numărul 3248/18.10.2022, prin negociere fără publicare prealabilă a unui anunț de participare.

Concomitent s-a organizat procedura de licitație deschisă pentru atribuirea *Contractului de delegare a gestiunii activităţilor de colectare şi transport a deșeurilor municipale şi a altor fluxuri de deșeuri, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș) – zona 1 Sânpaul”*, anunț de participare nr CN1048004, publicat la data de 08.10.2022 în platforma SEAP.

Până la data limită de depunere a ofertelor, s-a depus o singură ofertă. Însă, în urma evaluării ofertei, comisia de evaluare a constatat că oferta este inacceptabilă, conform raportului procedurii nr. 1999 din 12.04.2023. Astfel, în urma aplicării prevederilor art. 212 alin. (1) lit. a) din Legea nr. 98/2016 privind achizițiile publice, cu modificările și completările ulterioare, comisia a luat decizia ca procedura de atribuire a contractului de achiziție să fie anulată, întrucât nu a fost depusă nici o ofertă admisibilă.

Având în vedere ajungerea la maturitatea a contractului actual, este necesară organizarea unei proceduri de atribuire în baza Legii achizițiilor publice nr. 98/2016, cu modificările și completările ulterioare, completată de Legea nr. 51/2006 a serviciilor comunitare de utilități publice, republicată, și Legea nr. 101/2006 a serviciului de salubrizare a localităților, republicată, respectiv conform Ordinului președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare.

Astfel, în vederea atribuirii unui nou contract de gestiune a activităţilor de colectare şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul conform legislaţiei incidente în materie, este necesară aprobarea studiului de oportunitate a delegării gestiunii şi a documentaţiei de atribuire, respectiv stabilirea duratei contractului de delegare şi a procedurii de atribuire sens în care, se impune luarea acestor măsuri de către autoritatea deliberativă.

Întrucât, în cursul verificării documentaţiilor de atribuire de către Autoritatea Naţională de Achiziţii Publice, pot interveni modificări ale documentaţiilor faţă de forma aprobată, pentru asigurarea celerităţii derulării procedurii de atribuire, se impune mandatarea ADI Ecolect Mureş să opereze aceste remedieri, în limitele pe care le presupune verificarea, respectiv să aducă orice alte lămuriri în atenţia operatorilor interesaţi, atât pe calea clarificărilor cât şi a anunţurilor de tip erată.

Totodată, prin proiectul de act administrativ anexat prezentei, propunem şi mandatarea reprezentantului autorităţii, în vederea votării în AGA ADI Ecolect Mureş a Documentaţiei de delegare a gestiunii activităţilor de colectare separată şi transport separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, componente ale Serviciului de Salubrizare al Județului Mureș – Zona 1 Sînpaul

Faţă de considerentele mai sus arătate supunem spre aprobare proiectul de act administrativ anexat prezentei.

 Primar,

 Osvath Csaba